કમલ હસન બાદ હવે દક્ષિણ અભિનેતા પ્રકાશ રાજે પણ ધર્મનાં નામે થતી હિંસા પર સવાલ ઉઠાવ્યો છે. પ્રકાશ રાજે કમલ હસનનાં સમર્થનમાં ટ્વીટર પર લખ્યું કે,”ધર્મ અને સંસ્કૃતિ તેમજ નૈતિકતાનાં નામે ડર પેદા કરવો એ આતંક નથી તો બીજું શું છે?” પ્રકાશ રાજે જસ્ટ આસ્કિંગ હેશ ટેગ સાથે પૂછ્યું છે કે,”જો મારા દેશમાં રસ્તાઓ પર યુગલોને ગાળો આપવી અને મારપીટ કરવી આતંક નથી, જો કાયદો હાથમાં લેવું અને ગૌ-હત્યાની આશંકામાં ભીડ દ્વારા કોઈને મારવું આતંક નથી, જો ગાળો આપીને કોઈને ટ્રોલ કરવું આતંક નથી, તો પછી આતંકવાદ શું છે?”